**TIRGUS IZPĒTE**

**“Supervizora pakalpojumi Balvu novada sociālā darba speciālistiem”**

**(ID Nr. BNP TI 2023/14)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, e-pasts: [dome@balvi.lv](mailto:dome@balvi.lv) |
| Pasūtītājs, kura vajadzībām tiek veikta tirgus izpēte | Tirgus izpētes 1.daļā - Balvu novada pašvaldība, Reģ.Nr.90009115622, Bērzpils iela 1A, Balvi, Balvu nov., LV-4501;  Tirgus izpētes 2.daļā - Balvu novada Sociālā pārvalde, Reģ.Nr.409000023392, Raiņa iela 52, Balvi, Balvu novads, LV-4501 |
| Kontaktpersona saistībā ar tirgus izpētes priekšmetu | Balvu novada Sociālās pārvaldes vadītāja vietniece administratīvajos un saimnieciskajos jautājumos Linda Laicāne, mob. 25608650 |
| Kontaktpersona saistībā ar piedāvājuma sagatavošanu / iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749,  e-pasts: [guna.strumpe@balvi.lv](mailto:guna.strumpe@balvi.lv) |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;  piektdienās 8.30-16.00. |

**2. Tirgus izpētes priekšmets:**

2.1. Supervizora pakalpojumi Balvu novada sociālā darba speciālistiem, atbilstoši Tehniskajai specifikācijai (skat. 1.pielikumu).

2.2. Tirgus izpētes priekšmets ir sadalīts 2 (divās) daļās:

2.1.1. Tirgus izpētes 1.daļa – “Supervizora pakalpojumi Balvu novada sociālā darba speciālistiem, kuru izglītība atbilst likuma “Sociālo pakalpojumu un sociālās palīdzības likums” 41. pantā un 42. pantā noteiktajām prasībām, ESF projekta „Profesionāla sociālā darba attīstība pašvaldībās” Nr. 9.2.1.1/15/I/001 ietvaros”;

2.1.2. Tirgus izpētes 2.daļa – “Supervizora pakalpojumi Balvu novada sociālā darba speciālistiem, kuru izglītība neatbilst likuma “Sociālo pakalpojumu un sociālās palīdzības likums” 41.pantā un 42. pantā noteiktajām prasībām”

2.3. Tirgus izpētes priekšmets ir sadalīts 2 (divās) daļās. Pretendents piedāvājumu var iesniegt tikai par abām daļām kopā. Pretendents nevar iesniegt piedāvājumu pa daļām vai tā variantus.

**3.** **CPV kods:** 85121270-6 “Psihiatru vai psihologu pakalpojumi”.

**4. Piedāvājuma izvēles kritērijs:** zemākā cena.

**5. Līguma slēgšanas nosacījumi:** Tehniskajā specifikācijā plānotie suprervīziju sesiju daudzumi ir maksimāli paredzamie līguma darbības laikā. Supervīziju sesijas tiks veiktas atkarībā no reālās nepieciešamības un var nesasniegt tirgus izpētē plānoto maksimālo daudzumu.

**6. Ja tirgus izpēte tiek veikta cita pasūtītāja vajadzībām, tad iepirkuma līgumu slēdz***:*

6.1. Tirgus izpētes 1.daļā - Balvu novada pašvaldība, Reģ.Nr.90009115622, Bērzpils iela 1A, Balvi, Balvu nov., LV-4501;

6.2. Tirgus izpētes 2.daļā - Balvu novada Sociālā pārvalde, Reģ.Nr.409000023392, Raiņa iela 52, Balvi, Balvu novads, LV-4501.

**7.** **Līguma izpildes vieta:** Balvu novada pašvaldības administratīvajā teritorija vai attālināti.

**8.** **Līguma darbības termiņš:** No līguma noslēgšanas dienas līdz 29.12.2023., atbilstoši pasūtītāja un pakalpojuma sniedzēja savstarpēji saskaņotam supervīziju grafikam.

**9.** **Paredzamā līgumcena:** cenā jābūt iekļautiem visiem ar līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**10. Apmaksas nosacījumi:** apmaksa tiek veikta par katru sesiju 10 (desmit) darba dienu laikā no abpusēji parakstīta nodošanas - pieņemšanas akta un rēķina iesniegšanas.

**11. Prasības pretendentam:**

11.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

11.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

11.3. Pretendentam nedrīkst būt nodokļu parādu, kas kopsummā pārsniedz EUR 150,00 (viens simts piecdesmit *euro*, 0 centi). Latvijā reģistrētām vai pastāvīgi dzīvojošām personām, nodokļu parāda neesamību apliecinošs dokuments nav jāiesniedz, informācija tiks pārbaudīta Valsts ieņēmumu dienesta tīmekļvietnes <https://www6.vid.gov.lv/NPAR> , sadaļā “Nodokļu parādnieki”.

11.4. Pretendenta rīcībā jābūt vismaz 1 (vienam) sertificētam speciālistam, kuram ir derīgs supervizora sertifikāts. Sertifikātam jābūt derīgam visu līguma darbības laiku. Latvijā reģistrētām vai pastāvīgi dzīvojošām personām dokuments nav jāiesniedz, informācija tiks pārbaudīta Latvijas supervizoru apvienības reģistra tīmekļvietnes https://www.supervizija.lv/ sadaļā “Supervizori”.

11.5. Pretendenta speciālistam iepriekšējo 3 (trīs) gadu laikā ir gūta atbilstoša pieredze, t.i., sekmīgi izpildīts vismaz 1 (viens) līgums saistībā ar supervīzijas pakalpojumu sniegšanu sociālā darba speciālistiem.

11.6. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**12. Iesniedzamie dokumenti:**

12.1. Tehniskais piedāvājums (skat. 1.pielikumu);

12.2. Finanšu piedāvājums (skat. 2.pielikumu);

12.3. Iesniegt 1 (vienu) pasūtītāja pretendenta pozitīvu pieredzi apliecinošu dokumentu (piem., atsauksmi, nodošanas – pieņemšanas aktu u.c.) par sekmīgi izpildītām līgumsaistībām par supervīzijas supervīzijas pakalpojumu sniegšanu sociālā darba speciālistiem. Iesniegtajā dokumentā jābūt iekļautai vismaz šādai informācijai:

- pasūtītājs;

- līguma priekšmets un izpildes vieta;

- pakalpojuma raksturojums un kvalitāte;

- līguma izpildes periods.

12.4. Iesniegt pretendenta speciālista CV, kurā ir iekļauta informācija par speciālista iepriekšējo darba pieredzi.

**13. Piedāvājuma iesniegšanas datums, laiks, vieta, veids:**

13.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **13.02.2023., plkst.13.00**.

13.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

13.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 13.1.punktā norādītajam piedāvājumu iesniegšanas termiņam.

13.4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo elektronisko adresi vai e-pasta adresi: [dome@balvi.lv](mailto:dome@balvi.lv) , vēstules tēmā norādot*: “Piedāvājums tirgus izpētei ar ID Nr. BNP TI 2023/14”*.

13.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Supervizora pakalpojumi Balvu novada sociālā darba speciālistiem”, ID Nr. BNP TI 2023/14. Neatvērt līdz 13.02.2023., plkst.13.00”*.

**14. Papildus informācija:**

14.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

14.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

14.2.1. pagarina piedāvājumu iesniegšanas termiņu;

14.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

14.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv> .

14.3. Pasūtītājam nav pienākums veikt pilnīgi visas 14.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 14.2.punkta apakšpunktos norādītās darbības.

14.4. Ja pasūtītājam, secīgi veicot 14.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

14.5. Ja izslidinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

14.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

14.7. Ja izraudzītais pretendents atsakās slēgt līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

14.8. Pasūtītājs ir tiesīgs neslēgt līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts līgums.

14.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

14.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

14.11. Par jebkuru informāciju, kas ir konfidenciāla, pretendentam jābūt īpašai norādei.

14.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**15. Rezultātu paziņošana:**

15.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

15.1.1. ievieto informāciju Balvu novada pašvaldības mājas lapas <http://www.balvi.lv> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

15.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**16. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija/ tehniskais piedāvājums;
2. Finanšu piedāvājums (veidlapa).

1.pielikums

Tirgus izpētei

“Supervizora pakalpojumi Balvu novada sociālā darba speciālistiem”

ID Nr. BNP TI 2023/14

**TEHNISKĀ SPECIFIKĀCIJA / TEHNISKAIS PIEDĀVĀJUMS**

**“Supervizora pakalpojumi Balvu novada sociālā darba speciālistiem”**

**(ID Nr. BNP TI 2023/14)**

**Skat. datni “1\_pielikums\_Tehniskā\_specifikacija\_Tehniskais\_piedāvājums”**

2.pielikums

Tirgus izpētei

“Supervizora pakalpojumi Balvu novada sociālā darba speciālistiem”

ID Nr. BNP TI 2023/14

*[uz uzņēmuma veidlapas]*

**FINANŠU PIEDĀVĀJUMS**

**“Supervizora pakalpojumi Balvu novada sociālā darba speciālistiem”**

**(ID Nr. BNP TI 2023/14)**

**Skat. datni “2\_pielikums\_Finanšu\_ piedāvājums”**